nibzard/narodne-novine-full-text-markdown huggingface dataset:
### NN 36/2023 (29.3.2023.), Rješenje o imenovanju glavne tajnice Ministarstva pravosuđa i uprave

VLADA REPUBLIKE HRVATSKE

605

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O IMENOVANJU GLAVNE TAJNICE MINISTARSTVA PRAVOSUĐA I UPRAVE

Imenuje se OLGA PLAZIBAT NOVOSEL glavnom tajnicom ­Ministarstva pravosuđa i uprave, na razdoblje od četiri godine.

Klasa: UP/I 080-02/23-01/22

Urbroj: 50301-15/07-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 36/2023 (29.3.2023.), Rješenje o razrješenju i imenovanju predsjednika Vijeća Nacionalne infrastrukture prostornih podataka

VLADA REPUBLIKE HRVATSKE

609

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 27. stavka 1. Zakona o Nacionalnoj infrastrukturi prostornih podataka (»Narodne novine«, br. 56/13., 52/18. i 50/20.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O RAZRJEŠENJU I IMENOVANJU PREDSJEDNIKA VIJEĆA NACIONALNE INFRASTRUKTURE PROSTORNIH PODATAKA

1. Razrješuje se dr. sc. DAMIR ŠANTEK dužnosti predsjednika Vijeća Nacionalne infrastrukture prostornih podataka, na koju je imenovan kao predstavnik Nacionalne kontaktne točke.

2. Imenuje se ANTONIO ŠUSTIĆ, glavni ravnatelj Državne geodetske uprave, predstavnik Nacionalne kontaktne točke, predsjednikom Vijeća Nacionalne infrastrukture prostornih podataka.

Klasa: 080-02/23-02/34

Urbroj: 50301-15/07-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 36/2023 (29.3.2023.), Rješenje o razrješenju i imenovanju člana Upravnog odbora Zaklade »Kultura nova«

VLADA REPUBLIKE HRVATSKE

608

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 5. stavka 2. Zakona o Zakladi »Kultura nova« (»Narodne novine«, broj 90/11.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O RAZRJEŠENJU I IMENOVANJU ČLANA UPRAVNOG ODBORA ZAKLADE
 »KULTURA NOVA«

1. Razrješuje se ORSAT FRANKOVIĆ dužnosti člana Upravnog odbora Zaklade »Kultura nova«, zbog isteka mandata.

2. Imenuje se ORSAT FRANKOVIĆ članom Upravnog odbora Zaklade »Kultura nova«.

Klasa: 080-02/23-01/22

Urbroj: 50301-15/28-23-03

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 36/2023 (29.3.2023.), Odluka o izmjeni Odluke o osnivanju Nacionalnog vijeća za zaštitu na radu

Vlada Republike Hrvatske

604

Na temelju članka 6. stavka 3. Zakona o zaštiti na radu (»Narodne novine«, br. 71/14., 118/14., 94/18. i 96/18. – ispravak), Vlada Republike Hrvatske je na sjednici održanoj 22. ožujka 2023. donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA ZAŠTITU NA RADU

I.

U Odluci o osnivanju Nacionalnog vijeća za zaštitu na radu (»Narodne novine«, broj 27/19.), točka IV. mijenja se i glasi:

»U Nacionalno vijeće imenuju se:

predstavnici Vlade Republike Hrvatske:

– Dražen Opalić, ravnatelj Uprave za rad i zaštitu na radu u Ministarstvu rada, mirovinskoga sustava, obitelji i socijalne politike

– Marina Borić, načelnica Sektora za zaštitu na radu u Ministarstvu rada, mirovinskoga sustava, obitelji i socijalne politike

– dr. sc. Marija Bubaš, dr. med., državna tajnica u Ministarstvu zdravstva

predstavnici poslodavaca:

– Nenad Seifert, Hrvatska udruga poslodavaca, direktor Regionalnog ureda Rijeka

– Boris Antunović, Tehnoekspert d.o.o., član Uprave

predstavnici radnika:

– Ljubomir Pintarić, Colas Hrvatska d.d., član Nadzornog odbora

– Cvetan Kovač, HP – Hrvatska pošta d.d., stručni suradnik za korporativnu sigurnost.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/103

Urbroj: 50301-15/28-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Pravilnik o izmjeni Pravilnika o uvjetima i načinu ostvarivanja prava na pokriće troškova prehrane studenata

Ministarstvo znanosti i obrazovanja

637

Na temelju članka 121. stavka 2. Zakona o visokom obrazovanju i znanstvenoj djelatnosti (»Narodne novine«, broj 119/22), a u vezi sa Zaključkom Vlade Republike Hrvatske (»Narodne novine«, broj 31/23) od 16. ožujka 2023. godine, ministar znanosti i obrazovanja donosi

PRAVILNIK

O IZMJENI PRAVILNIKA O UVJETIMA I NAČINU OSTVARIVANJA PRAVA NA POKRIĆE TROŠKOVA PREHRANE STUDENATA

Članak 1.

U Pravilniku o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13, 8/14 i 113/22; u daljnjem tekstu: Pravilnik) u članku 10. stavak 3. mijenja se i glasi:

»(3) Uz potporu iz stavka 1. ovoga članka, Ministarstvo davatelju usluge doznačuje dodatna sredstva u visini od 20 % za mjesečne račune ispostavljene za razdoblje od 1. travnja 2023. do 30. rujna 2024. u skladu s člankom 14. stavkom 5. Pravilnika.«

Članak 2.

Ovaj pravilnik stupa na snagu prvoga dana od dana objave u »Narodnim novinama«.

Klasa: 602-01/23-03/00064
 Urbroj: 533-09-23-0007
 Zagreb, 27. ožujka 2023.

Ministar
 prof. dr. sc. Radovan Fuchs, v. r.
### NN 37/2023 (31.3.2023.), Pravilnik o izmjenama i dopunama Pravilnika o plaćanju naknada za pravo uporabe adresa, brojeva i radiofrekvencijskog spektra

MINISTARSTVO MORA, PROMETA I INFRASTRUKTURE

638

Na temelju članka 70. stavka 1. točke 2. i članka 127. stavka 5. točke 2. Zakona o elektroničkim komunikacijama (»Narodne novine«, br. 76/22.) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O PLAĆANJU NAKNADA ZA PRAVO UPORABE ADRESA, BROJEVA I RADIOFREKVENCIJSKOG SPEKTRA

Članak 1.

U Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 151/22.), u članku 5. stavku 1. riječi: »0,23 eura« zamjenjuju se riječima: »0,16 eura«.

Članak 2.

U članku 10. stavku 2. izraz u zagradama: »(10 × a × b × c)« zamjenjuje se izrazom u zagradama: »(5 × a × b × c)«.

Članak 3.

U članku 15. stavcima 4., 7. i 9. iza riječi: »u roku od 30 dana od« dodaje se riječ: »dana«.

Članak 4.

U članku 17. stavcima 5. i 6. iza riječi: »u roku od 30 dana od« dodaje se riječ: »dana«.

Članak 5.

(1) Obveznik plaćanja naknade, koji je platio godišnju naknadu za zadnje obračunsko razdoblje u skladu s Pravilnikom o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 151/22.) ili Pravilnikom o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17., 55/18., 99/18., 64/19., 73/20. i 141/21.), za obračunsko razdoblje koje je bilo u tijeku na dan stupanja na snagu Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 151/22.), ima pravo na povrat razlike između iznosa naknade uplaćene za zadnje obračunsko razdoblje i iznosa naknade utvrđene ovim Pravilnikom.

(2) Razlika u iznosu naknade iz stavka 1. ovoga članka smatra se preplatom uplaćene naknade i obračunat će se obvezniku plaćanja naknade u skladu sa stavcima 3. i 4. ovoga članka.

(3) Obvezniku plaćanja naknade za pravo uporabe adresa i brojeva umanjit će se obveza po prvom jedinstvenom računu iz članka 15. stavka 5. Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 151/22.) za iznos preplate uplaćene naknade iz stavka 2. ovoga članka.

(4) Obvezniku plaćanja naknade za pravo uporabe radiofrekvencijskog spektra, koju je obvezan platiti u skladu s Pravilnikom o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 151/22.) ili u skladu s odlukom iz postupka javne dražbe, umanjit će se prva sljedeća obveza za cjelokupni iznos preplate uplaćene naknade iz stavka 2. ovoga članka te za preostali preplaćeni iznos naknade iz članka 19. Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 151/22.).

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/23-02/7

Urbroj: 530-07-23-1

Zagreb, 30. ožujka 2023.

Ministar
 Oleg Butković, v. r.
### NN 37/2023 (31.3.2023.), Pravilnik o izmjeni Pravilnika o načinu postupanja policijskih službenika

Ministarstvo unutarnjih poslova

635

Na temelju članka 103. stavka 2. Zakona o policijskim poslovima i ovlastima (»Narodne novine«, broj 76/09, 92/14 i 70/19), ministar unutarnjih poslova donosi

PRAVILNIK

O IZMJENI PRAVILNIKA O NAČINU POSTUPANJA POLICIJSKIH SLUŽBENIKA

Članak 1.

U Pravilniku o načinu postupanja policijskih službenika (»Narodne novine«, broj 20/22), propisani Obrazac »Provjera identiteta«, zamjenjuje se Obrascem »Provjera identiteta« tiskanim uz ovaj Pravilnik koji čini njegov sastavni dio.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/296

Urbroj: 511-01-152-23-5

Zagreb, 24. ožujka 2023.

Ministar
 dr. sc. Davor Božinović, v. r.

![](/files/_web/sluzbeni-dio/2023/132622/images/8175.jpg)
### NN 37/2023 (31.3.2023.), Odluka o izmjeni Odluke o izravnim mjerama kontrole cijena određenih prehrambenih proizvoda

VLADA REPUBLIKE HRVATSKE

634

Na temelju članka 6. Zakona o iznimnim mjerama kontrole cijena (»Narodne novine«, br. 73/97., 128/99. i 66/01.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 30. ožujka 2023. donijela

ODLUKU

O IZMJENI ODLUKE O IZRAVNIM MJERAMA KONTROLE CIJENA ODREĐENIH PREHRAMBENIH PROIZVODA

I.

U Odluci o izravnim mjerama kontrole cijena određenih prehrambenih proizvoda (»Narodne novine«, br. 104/22., 5/23. i 31/23.), točka IV. mijenja se i glasi:

»Najviša maloprodajna cijena UHT mlijeka s 2,8 % mliječne masti po litri, ne smije prelaziti cijenu od 1,03 eura.

Marža trgovca obračunata na neto fakturnu cijenu iz stavka 1. ove točke, umanjena za sve rabate i vanfakturne popuste iznosi najviše 10 %.«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/131

Urbroj: 50301-05/31-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o osiguranju zaliha plina na teritoriju Republike Hrvatske za ogrjevnu sezonu 2023./2024.

VLADA REPUBLIKE HRVATSKE

624

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 59. Zakona o izvršavanju Državnog proračuna Republike Hrvatske za 2023. godinu (»Narodne novine«, broj 145/22.), Vlada Republike Hrvatske je na sjednici održanoj 30. ožujka 2023. donijela

ODLUKU

O OSIGURANJU ZALIHA PLINA NA TERITORIJU REPUBLIKE HRVATSKE ZA OGRJEVNU
 SEZONU 2023./2024.

I.

Zalihom plina nabavljenoj sukladno Odluci o osiguranju zaliha plina na teritoriju Republike Hrvatske (»Narodne novine«, broj 63/22.) u količini od 270,83 milijuna m3, raspolaže društvo Hrvatska elektroprivreda d.d. (u daljnjem tekstu: HEP d.d.) za potrebe javne usluge kupaca kategorije kućanstvo, za kupce toplinske energije iz samostalnog toplinskog sustava te za ostale zaštićene kupce plina iz Uredbe o kriterijima za stjecanje statusa zaštićenog kupca u uvjetima kriznih stanja u opskrbi plinom (»Narodne novine«, broj 65/15.) za ogrjevnu sezonu 2023./2024. u razdoblju od 1. studenoga 2023. do 31. ožujka 2024.

II.

Skladišni kapaciteti plina u dijelu u kojem su uskladištene količine plina iz točke I. ove Odluke ostaju na raspolaganju HEP-u d.d. od 1. travnja 2023. do 31. ožujka 2024.

III.

U državnom proračunu Republike Hrvatske u razdjelu 077 – Ministarstvo gospodarstva i održivog razvoja osigurat će se sredstva HEP-u d.d. za pokrivanje razlike između nabavne i prodajne cijene plina te troškove skladištenja količina iz točke I. ove Odluke od 1. travnja 2023. do 31. ožujka 2024.

IV.

Korisnici sustava skladišta plina dužni su napuniti skladište plinom u količini od 63 % od svog ukupno zakupljenoga skladišnoga kapaciteta plina do 1. kolovoza 2023., odnosno dužni su napuniti skladište plinom u količini od 74 % od svog ukupno zakupljenog skladišnoga kapaciteta do 1. listopada 2023. te 90 % do 1. studenoga 2023.

Količine iz stavka 1. ove točke mogu odstupati najviše do 5 %.

V.

Društvo Podzemno skladište plina d.o.o. dužno je do 5. kolovoza 2023., odnosno do 5. listopada 2023., izvijestiti Krizni tim o popunjenosti skladišnih kapaciteta plina za korisnike sustava skladišta plina iz točke IV. ove Odluke.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/130

Urbroj: 50301-05/16-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o izmjeni Odluke o zabrani novog zapošljavanja državnih službenika i namještenika u tijelima državne uprave te uredima i drugim stručnim službama Vlade Republike Hrvatske

VLADA REPUBLIKE HRVATSKE

633

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 30. ožujka 2023. donijela

ODLUKU

O IZMJENI ODLUKE O ZABRANI NOVOG ZAPOŠLJAVANJA DRŽAVNIH SLUŽBENIKA I NAMJEŠTENIKA U TIJELIMA DRŽAVNE UPRAVE TE UREDIMA I DRUGIM STRUČNIM SLUŽBAMA VLADE REPUBLIKE HRVATSKE

I.

U Odluci o zabrani novog zapošljavanja državnih službenika i namještenika u tijelima državne uprave te uredima i drugim stručnim službama Vlade Republike Hrvatske (»Narodne novine«, broj 35/22.) točka V. mijenja se i glasi:

»Tijela državne uprave mogu tijekom kalendarske godine zaposliti sljedeći broj vježbenika:

– ako imaju do 100 zaposlenih državnih službenika i namještenika – 4 vježbenika

– ako imaju od 101 do 400 zaposlenih službenika i namještenika – 8 vježbenika

– ako imaju od 401 do 700 zaposlenih službenika i namještenika – 12 vježbenika

– ako imaju od 701 do 1.000 zaposlenih službenika i namještenika – 16 vježbenika

– ako imaju preko 1.000 zaposlenih službenika i namještenika – 20 vježbenika, a na svakih daljnjih 1.000 državnih službenika i namještenika taj se broj povećava za 10 vježbenika.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/23-04/79

Urbroj: 50301-21/32-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

623

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 30. ožujka 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23. i 22/23.), u članku 3. mijenjaju se visine trošarine u eurima na sljedeće predmete oporezivanja tako da glase:

|  |  |
| --- | --- |
| » – Bezolovni motorni benzin | 406,00 EUR/1000 l.«. |
| – Dizelsko gorivo | 353,00 EUR/1000 l.«. |
| – Loživo ulje | 21,00 EUR/1000 l.«. |

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 30. travnja 2023.

Članak 3.

Ova Uredba objavit će se u »Narodnim novinama«, a stupa na snagu 1. travnja 2023.

Klasa: 022-03/23-03/27

Urbroj: 50301-05/16-23-3

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o donošenju Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine, Akcijskog plana zaštite i promicanja ljudskih prava za 2023. godinu i Akcijskog plana suzbijanja diskriminacije za 2023. godinu

VLADA REPUBLIKE HRVATSKE

625

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 30. ožujka 2023. donijela

ODLUKU

O DONOŠENJU NACIONALNOG PLANA ZAŠTITE I PROMICANJA LJUDSKIH PRAVA I SUZBIJANJA DISKRIMINACIJE ZA RAZDOBLJE DO 2027. GODINE, AKCIJSKOG PLANA ZAŠTITE I PROMICANJA LJUDSKIH PRAVA ZA 2023. GODINU I AKCIJSKOG PLANA SUZBIJANJA DISKRIMINACIJE ZA 2023. GODINU

I.

Donosi se Nacionalni plan zaštite i promicanja ljudskih prava i suzbijanja diskriminacije za razdoblje do 2027. godine (u daljnjem tekstu: Nacionalni plan), Akcijski plan zaštite i promicanja ljudskih prava za 2023. godinu i Akcijski plan suzbijanja diskriminacije za 2023. godinu (u daljnjem tekstu: Akcijski planovi), u tekstovima koje je Vladi Republike Hrvatske dostavio Ured za ljudska prava i prava nacionalnih manjina aktom, klasa: 004-01/20-02/02, urbroj: 50450-01/15-23-339, od 14. ožujka 2023.

II.

Zadužuje se Ured za ljudska prava i prava nacionalnih manjina da o ovoj Odluci izvijesti nadležna tijela, nositelje provedbe posebnih ciljeva iz Nacionalnog plana i mjera iz Akcijskih planova.

III.

Zadužuje se Ured za ljudska prava i prava nacionalnih manjina da Nacionalni plan i Akcijske planove objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-07/66

Urbroj: 50301-29/23-23-6

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o preraspodjeli sredstava planiranih u Državnom proračunu Republike Hrvatske za 2023. godinu

VLADA REPUBLIKE HRVATSKE

626

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 30. ožujka 2023. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2023. GODINU

I.

Ovom Odlukom Vlada Republike Hrvatske preraspodjeljuje sredstva između razdjela 086 Ministarstvo rada, mirovinskoga sustava, obitelji i socijalne politike te razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (»Narodne novine«, broj 145/22.) u svrhu osiguranja pomoći Sisačko-moslavačkoj županiji u iznosu od 5.467.440 eura za obnovu Doma za psihički bolesne odrasle osobe Petrinja.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2023/132622/images/4817.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/134

Urbroj: 50301-29/09-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o pokretanju postupka pregovora o sklapanju izmjena i dopuna Temeljnog kolektivnog ugovora za službenike i namještenike u javnim službama i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

628

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 30. ožujka 2023. donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA TEMELJNOG KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Temeljnog kolektivnog ugovora za službenike i namještenike u javnim službama (»Narodne novine«, br. 56/22. i 127/22.).

II.

U pregovarački odbor Vlade Republike Hrvatske za pregovore o sklapanju izmjena i dopuna Temeljnog kolektivnog ugovora za službenike i namještenike u javnim službama iz točke I. ove Odluke imenuju se:

– Marin Piletić, ministar rada, mirovinskoga sustava, obitelji i socijalne politike, predsjednik

– dr. sc. Marko Primorac, ministar financija, član

– dr. sc. Vili Beroš, dr. med., ministar zdravstva, član

– dr. sc. Radovan Fuchs, ministar znanosti i obrazovanja, član

– dr. sc. Ivan Malenica, ministar pravosuđa i uprave, član

– dr. sc. Nina Obuljen Koržinek, ministrica kulture i medija, članica.

III.

Za zamjenike članova pregovaračkoga odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Stipe Župan, Ministarstvo financija

– Tomislav Dulibić, Ministarstvo zdravstva

– Stipe Mamić, Ministarstvo znanosti i obrazovanja

– Olga Plazibat Novosel, Ministarstvo pravosuđa i uprave

– dr. sc. Ivica Poljičak, Ministarstvo kulture i medija.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/118

Urbroj: 50301-04/25-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o određivanju visine naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave

VLADA REPUBLIKE HRVATSKE

631

Na temelju članka 29. stavka 4. Zakona o izboru vijeća i predstavnika nacionalnih manjina (»Narodne novine«, broj 25/19.), Vlada Republike Hrvatske je na sjednici održanoj 30. ožujka 2023. donijela

ODLUKU

O ODREĐIVANJU VISINE NAKNADE TROŠKOVA IZBORNE PROMIDŽBE ZA IZBOR ČLANOVA VIJEĆA I PREDSTAVNIKA NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

Ovom Odlukom određuje se visina naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave.

II.

Udruga nacionalne manjine koja je predložila kandidate na izborima, a koja na izborima dobije najmanje jednog člana vijeća ili predstavnika nacionalne manjine u toj jedinici, ostvaruje pravo na naknadu troškova izborne promidžbe iz točke I. ove Odluke.

III.

Ako su članove vijeća odnosno predstavnika nacionalne manjine kandidirali pripadnici nacionalnih manjina-birači, pravo na naknadu troškova iz točke I. ove Odluke ostvarit će vijeće odnosno predstavnik nacionalne manjine koji je izabran.

IV.

Udruga nacionalne manjine iz točke II. ove Odluke koja na izborima dobije najmanje jednog člana vijeća nacionalne manjine županije ili Grada Zagreba ili Vijeće nacionalne manjine županije i Vijeće nacionalne manjine Grada Zagreba iz točke III. ove Odluke ima pravo na naknadu troškova u iznosu od 100,00 eura, za svakog izabranog člana.

V.

Udruga nacionalne manjine iz točke II. ove Odluke koja na izborima dobije najmanje jednog člana vijeća nacionalne manjine grada ili općine ili Vijeće nacionalne manjine grada i Vijeće nacionalne manjine općine iz točke III. ove Odluke ima pravo na naknadu troškova u iznosu od 70,00 eura, za svakog izabranog člana.

VI.

Udruga nacionalne manjine iz točke II. ove Odluke ili izabrani predstavnik ima pravo na naknadu troškova u iznosu od 70,00 eura za izabranog predstavnika nacionalne manjine u jedinici lokalne i područne (regionalne) samouprave.

VII.

Naknada troškova isplaćuje se na žiro račun udruge iz točke II. ove Odluke odnosno vijeća nacionalne manjine ili predstavnika nacionalne manjine u jedinicama lokalne i područne (regionalne) samouprave iz točke III. ove Odluke, a financijska sredstva osiguravaju se u proračunu jedinice lokalne, odnosno područne (regionalne) samouprave na čijem se području izbori provode.

VIII.

Pravo na naknadu troškova ostvaruje se nakon objave konačnih rezultata izbora.

IX.

Ova Odluka objavit će se u »Narodnim novinama«, a stupa na snagu 3. travnja 2023.

Klasa: 022-03/23-04/111

Urbroj: 50301-21/32-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o pokretanju postupka pregovora o sklapanju izmjena i dopuna Kolektivnog ugovora za državne službenike i namještenike i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

627

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 30. ožujka 2023. donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOGA ODBORA VLADE
 REPUBLIKE HRVATSKE

I.

Pokreće se postupak pregovora o sklapanju izmjena i dopuna Kolektivnog ugovora za državne službenike i namještenike (»Narodne novine«, br. 56/22. i 127/22.).

II.

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora za državne službenike i namještenike iz točke I. ove Odluke imenuju se:

– Marin Piletić, ministar rada, mirovinskoga sustava, obitelji i socijalne politike, predsjednik

– dr. sc. Davor Božinović, potpredsjednik Vlade Republike Hrvatske i ministar unutarnjih poslova, član

– dr. sc. Marko Primorac, ministar financija, član

– dr. sc. Ivan Malenica, ministar pravosuđa i uprave, član

– dr. sc. Mario Banožić, ministar obrane, član.

III.

Za zamjenike članova pregovaračkoga odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Sanda Šimić Petrinjak, Ministarstvo unutarnjih poslova

– Danijela Stepić, Ministarstvo financija

– Olga Plazibat Novosel, Ministarstvo pravosuđa i uprave

– Branko Hrg, Ministarstvo obrane.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/119

Urbroj: 50301-05/14-23-2

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 37/2023 (31.3.2023.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

639

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22), Stožer civilne zaštite Republike Hrvatske, 30. ožujka 2023., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22, 60/22, 73/22, 88/22, 100/22, 113/22, 126/22, 139/22, 155/22, 10/23 i 23/23) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 30. travnja 2023.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. travnja 2023.

Klasa: 810-06/20-01/7
 Urbroj: 511-01-300-23-533
 Zagreb, 30. ožujka 2023.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 38/2023 (5.4.2023.), Odluka o dopuni Odluke o popisu izvornih i ugroženih pasmina domaćih životinja

MINISTARSTVO POLJOPRIVREDE

659

Na temelju članka 12. stavka 10. Zakona o uzgoju domaćih životinja (»Narodne novine«, br. 115/18 i 52/21) ministrica poljoprivrede donosi

ODLUKU

O DOPUNI ODLUKE O POPISU IZVORNIH I UGROŽENIH PASMINA DOMAĆIH ŽIVOTINJA

I.

U Odluci o popisu izvornih i ugroženih pasmina domaćih životinja (»Narodne novine« broj 43/21) u točki II. podtočki 7., iza riječi: »7.2.1. Kokoš hrvatica« dodaju se riječi: »7.2.2. Posavska kukmasta kokoš«.

II.

Ova Odluka stupa na snagu danom donošenja.

Klasa: 320-08/21-01/04

Urbroj: 525-13/869-23-4

Zagreb, 23. ožujka 2023.

Ministrica poljoprivrede
 Marija Vučković, v. r.
### NN 38/2023 (5.4.2023.), Odluka o imenovanju sutkinja Općinskog suda u Velikoj Gorici

Državno sudbeno vijeće

664

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj: U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Arsena Bauka, Dražena Bošnjakovića, Nevena Cambja, Antuna Dominka, Gorana Goluže, Gordane Jalšovečki, Mirte Matić i Lidije Vidjak, članova Vijeća, na 87. sjednici, održanoj 19. siječnja 2023., donijelo je

ODLUKU

Za sutkinje Općinskog suda u Velikoj Gorici imenuju se ­Martina Grdić i Tea Mirošević.

Broj: IS-29/22-8

Zagreb, 19. siječnja 2023.

Predsjednik
 Darko Milković, v. r.
### NN 38/2023 (5.4.2023.), Odluka o imenovanju sudaca Općinskog kaznenog suda u Zagrebu

DRŽAVNO SUDBENO VIJEĆE

666

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj: U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Dražena Bošnjakovića, Nevena Cambja, Antuna Dominka, Gorana Goluže, Gordane Jalšovečki, Mirte Matić i prof. dr. sc. Maria Vinkovića, članova Vijeća, na 87. sjednici, održanoj 19. siječnja 2023., donijelo je

ODLUKU

Za suce Općinskog kaznenog suda u Zagrebu imenuju se Maja Ivanović Stilinović, Iris Juzbašić Gabron, Tibor Kovačić, Olja Krčar Mišić, Ivana Milički, Bernarda Šuman i Stanislav Walaszek.

Broj: IS-1/21-29

Zagreb, 19. siječnja 2023.

Predsjednik
 Darko Milković, v. r.
### NN 38/2023 (5.4.2023.), Odluka o proglašenju »Nacionalnog dana udomiteljstva«

HRVATSKI SABOR

648

Na temelju članka 81. Ustava Republike Hrvatske, Hrvatski sabor na sjednici 31. ožujka 2023. donio je

ODLUKU

O PROGLAŠENJU »NACIONALNOG DANA UDOMITELJSTVA«

I.

Dan 31. svibnja proglašava se »Nacionalnim danom udomiteljstva«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/22-01/04

Zagreb, 31. ožujka 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 38/2023 (5.4.2023.), Odluka o razrješenju člana i imenovanju članice odbora »Nagrade Vladimir Nazor«

Hrvatski sabor

647

Na temelju članka 81. Ustava Republike Hrvatske i članka 6. Zakona o »Nagradi Vladimir Nazor« (»Narodne novine« br. 27/91.) Hrvatski sabor na sjednici 31. ožujka 2023. donio je

ODLUKU

O RAZRJEŠENJU ČLANA I IMENOVANJU ČLANICE ODBORA »NAGRADE VLADIMIR NAZOR«

I.

Razrješuje se član Odbora »Nagrade Vladimir Nazor« LEONARD JAKOVINA.

II.

Za članicu Odbora »Nagrade Vladimir Nazor«» imenuje se VALENTINA TURCU.

III.

Ova Odluka objavit će se u »Narodnim novinama«», a stupa na snagu danom donošenja.

Klasa: 021-04/23-07/07

Zagreb, 31. ožujka 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 38/2023 (5.4.2023.), Rješenje o razrješenju ravnateljice Uprave za trgovinu i politiku javne nabave u Ministarstvu gospodarstva i održivog razvoja

Vlada Republike Hrvatske

649

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 30. ožujka 2023. donijela

RJEŠENJE

O RAZRJEŠENJU RAVNATELJICE UPRAVE ZA TRGOVINU I POLITIKU JAVNE NABAVE U MINISTARSTVU GOSPODARSTVA
 I ODRŽIVOG RAZVOJA

Razrješuje se NINA ČULINA položaja ravnateljice Uprave za trgovinu i politiku javne nabave u Ministarstvu gospodarstva i održivog razvoja, s danom 31. ožujka 2023., na osobni zahtjev.

Klasa: UP/I 080-02/23-02/15

Urbroj: 50301-15/07-23-02

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 38/2023 (5.4.2023.), Rješenje o razrješenju dijela članova Odbora za državnu službu

VLADA REPUBLIKE HRVATSKE

650

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 66. stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 30. ožujka 2023. donijela

RJEŠENJE

O RAZRJEŠENJU DIJELA ČLANOVA ODBORA ZA DRŽAVNU SLUŽBU

Razrješuju se dužnosti članovi Odbora za državnu službu, s danom 26. ožujka 2023., zbog isteka mandata:

– IVANA NAJMAN

– IVONA KOVAČIĆ

– NADJA RABAR

– GORAN OREŠKOVIĆ

– MAJA PLESKALT.

Klasa: UP/I 080-02/23-02/14

Urbroj: 50301-15/28-23-02

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 38/2023 (5.4.2023.), Rješenje o imenovanju ravnateljice Ureda Koordinacije za društvene djelatnosti i ljudska prava – tajnice

VLADA REPUBLIKE HRVATSKE

652

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 11. stavka 2. Poslovnika Vlade Republike Hrvatske (»Narodne novine«, br. 154/11., 121/12., 7/13., 61/15., 99/16., 57/17., 87/19. i 88/20.), Vlada Republike Hrvatske je na sjednici održanoj 30. ožujka 2023. donijela

RJEŠENJE

O IMENOVANJU RAVNATELJICE UREDA KOORDINACIJE ZA DRUŠTVENE DJELATNOSTI I LJUDSKA PRAVA – TAJNICE

Imenuje se MARIJA PIŠONIĆ ravnateljicom Ureda Koordinacije za društvene djelatnosti i ljudska prava – tajnicom.

Klasa: UP/I 080-02/23-01/28

Urbroj: 50301-15/28-23-02

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 38/2023 (5.4.2023.), Rješenje o razrješenju i imenovanju članova i zamjenika članova Povjerenstva za rješavanje o žalbama prema Zakonu o zaštiti i očuvanju kulturnih dobara

VLADA REPUBLIKE HRVATSKE

651

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 78. stavaka 4. i 5. Zakona o zaštiti i očuvanju kulturnih dobara (»Narodne novine«, br. 69/99., 151/03., 157/03. – ispravak, 100/04., 87/09., 88/10., 61/11., 25/12., 136/12., 157/13., 152/14., 98/15., 44/17., 90/18., 32/20., 62/20., 117/21. i 114/22.), Vlada Republike Hrvatske je na sjednici održanoj 30. ožujka 2023. donijela

RJEŠENJE

O RAZRJEŠENJU I IMENOVANJU ČLANOVA I ZAMJENIKA ČLANOVA POVJERENSTVA ZA RJEŠAVANJE O ŽALBAMA PREMA ZAKONU O ZAŠTITI I OČUVANJU KULTURNIH DOBARA

1. Razrješuju se dužnosti članovi Povjerenstva za rješavanje o žalbama prema Zakonu o zaštiti i očuvanju kulturnih dobara:

– dr. sc. MARKO SINOBAD

– KRISTINA ZLOUŠIĆ-IDJAKOVIĆ

– TAMARA GANOCI FRISCH

– dr. sc. MIRELA HROVATIN

– HRVOJE PAVIČIĆ.

Razrješuju se dužnosti zamjenici članova Povjerenstva za rješavanje o žalbama prema Zakonu o zaštiti i očuvanju kulturnih dobara:

– AMELIO VEKIĆ

– MARIJA TUSUN

– TATJANA HORVATIĆ

– mr. sc. ZORAN ČIČA

– VESNA SOLDO.

2. Za članove Povjerenstva za rješavanje o žalbama prema Zakonu o zaštiti i očuvanju kulturnih dobara imenuju se:

– dr. sc. MARKO SINOBAD

– dr. sc. MIRELA HROVATIN

– HRVOJE PAVIČIĆ

– MILAN PEZELJ

– dr. sc. IVANA PEŠKAN.

3. Za zamjenike članova Povjerenstva za rješavanje o žalbama prema Zakonu o zaštiti i očuvanju kulturnih dobara imenuju se:

– AMELIO VEKIĆ

– KREŠIMIR MIJAKOVAC

– VESNA SOLDO

– MARIJA TUSUN

– TONI IVETIĆ.

Klasa: 080-02/23-02/36

Urbroj: 50301-15/28-23-02

Zagreb, 30. ožujka 2023.

Predsjednik
 mr. sc. Andrej Plenković, v. r.
### NN 38/2023 (5.4.2023.), Pravilnik o izmjenama Pravilnika o sadržaju obrazaca i načinu vođenja zbirke podataka o prebivalištu i boravištu

Ministarstvo unutarnjih poslova

653

Na temelju članka 8. stavka 2. i članka 14. stavka 4. Zakona o prebivalištu (»Narodne novine«, broj: 144/12, 158/13 i 114/22), ministar unutarnjih poslova donosi

PRAVILNIK

O IZMJENAMA PRAVILNIKA O SADRŽAJU OBRAZACA I NAČINU VOĐENJA ZBIRKE PODATAKA O PREBIVALIŠTU I BORAVIŠTU

Članak 1.

U Pravilniku o sadržaju obrazaca i načinu vođenja zbirke podataka o prebivalištu i boravištu (»Narodne novine«, broj: 27/13), u članku 7. stavku 1. riječi: »i/ili matični broj građana« i riječi: »i/ili matični broj« brišu se.

U stavku 4. riječi: »i/ili matični broj građana« i riječi: »i/ili matični broj« brišu se.

Članak 2.

U članku 8. stavku 3. riječi: »i/ili matični broj« brišu se.

U stavku 4. riječi: »i/ili matični broj« brišu se.

Članak 3.

Obrazac 1 tiskan uz Pravilnik o sadržaju obrazaca i načinu vođenja zbirke podataka o prebivalištu i boravištu (»Narodne novine«, broj: 27/13), zamjenjuje se Obrascem 1 tiskanim uz ovaj Pravilnik koji čini njegov sastavni dio.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/297
 Urbroj: 511-01-152-23-8
 Zagreb, 30. ožujka 2023.

Ministar
 dr. sc. Davor Božinović, v. r.

OBRAZAC 1

Zaokružite razlog popunjavanja

![](/files/_web/sluzbeni-dio/2023/132624/images/4514.jpg)

OBRAZAC

(poleđina)

![](/files/_web/sluzbeni-dio/2023/132624/images/4506.jpg)
### NN 38/2023 (5.4.2023.), Odluka o stavljanju u službenu uporabu katastarskog operata katastra nekretnina za katastarsku općinu Gorica Nova

DRŽAVNA GEODETSKA UPRAVA

663

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU GORICA NOVA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Gorica Nova (MB 338664), a koji se sastoji od:

– elaborata geodetske osnove

– katastarskog plana u digitalnom obliku

– detaljnih listova katastarskog plana u mjerilu 1:1000 (56 listova)

– pregledne karte u mjerilu 1:16000 sa podjelom na detaljne listove katastarskog plana, te podjelom na skice izmjere

– skica izmjere M 1: 1000 (68 komada)

– dopunske skice izmjere (3 komada)

– popisa katastarskih čestica u rasponu od broja 1 do 1317 (ukupno 1311 k.č.)

– popisa osoba upisanih u posjedovne listove i

– posjedovnih listova u rasponu od broja 1 do 1312 (ukupno 1311 PL-ova).

II.

Katastarski operat katastra nekretnina za katastarsku općinu Gorica Nova (MB 338664), stavlja se u službenu uporabu dana 30. ožujka 2023. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Gorica Nova (MB 338664) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Gorica Nova (MB 338664).

IV.

Katastarski operat katastra nekretnina za katastarsku općinu Gorica Nova (MB 338664) mora se održavati u trajnoj suglasnosti s novoosnovanom zemljišnom knjigom za katastarsku općinu Gorica Nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/23-03/4
 Urbroj: 541-04-01-02/2-23-5
 Zagreb, 29. ožujka 2023.

Glavni ravnatelj
 Antonio Šustić, dipl. ing. geod., v. r.
### NN 38/2023 (5.4.2023.), Odluka o imenovanju sutkinja Općinskog suda u Zadru

DRŽAVNO SUDBENO VIJEĆE

665

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19- u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 87. sjednici održanoj 19. siječnja 2023., donijelo je

ODLUKU

Za sutkinje Općinskog suda u Zadru imenuju se Silvana Brala, viša državnoodvjetnička savjetnica u Općinskom državnom odvjetništvu u Zadru i Maja Nevešćanin, viša sudska savjetnica u Općinskom sudu u Zadru.

Broj: IS-4/21-20
 Zagreb, 19. siječnja 2023.

Predsjednik
 Državnog sudbenog vijeća
 Darko Milković, v. r.
### NN 39/2023 (7.4.2023.), Obrazac za statističko praćenje sudskih predmeta vezanih uz sudsku zaštitu prijavitelja nepravilnosti

MINISTARSTVO PRAVOSUĐA I UPRAVE

677

Na temelju članka 41. stavak 6. Zakona o zaštiti prijavitelja nepravilnosti (»Narodne novine«, broj 46/22.) Ministarstvo pravosuđa i uprave objavljuje

OBRAZAC

ZA STATISTIČKO PRAĆENJE SUDSKIH PREDMETA VEZANIH UZ SUDSKU ZAŠTITU PRIJAVITELJA NEPRAVILNOSTI

Ministarstvo pravosuđa i uprave vodit će evidencije i objedinjavati statističke podatke o sudskim predmetima vezanih uz sudsku zaštitu sukladno Zakonu o zaštiti prijavitelja nepravilnosti (»Narodne novine«, broj 46/22.) prema sljedećem obrascu:

Obrazac za statističko praćenje predmeta vezanih uz sudsku zaštitu prijavitelja nepravilnosti

Izvještajno razdoblje \_\_\_\_\_\_\_\_ godina

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Vrsta predmeta | | Broj neriješenih predmeta na početku razdoblja | Broj primljenih predmeta | Broj prim­ljenih predmeta uz sudjelovanje umješača | Pravomoćno riješeno | | | | Trajanje pravomoćno riješenih predmeta | | Broj neriješenih predmeta na kraju izvještaj­nog raz­doblja |
| Usvojen tužbeni zahtjev | Odbijen tužbeni zahtjev | Riješeno na drugi način | UKUP­NO | Do 12 mjeseci | Preko 12 mjeseci |
| Parnični predmeti | Radni spor |  |  |  |  |  |  |  |  |  |  |
| Naknada štete |  |  |  |  |  |  |  |  |  |  |
| Ostali parnični predmeti |  |  |  |  |  |  |  |  |  |  |
| Upravni predmeti | |  |  |  |  |  |  |  |  |  |  |

Klasa: 701-01/23-01/359
Urbroj: 514-06-03/02-23-01
Zagreb, 21. ožujka 2023.

Ministar
dr. sc. Ivan Malenica, v. r.
### NN 39/2023 (7.4.2023.), Odluka o oslobođenju od obveze plaćanja najamnine za korištenje stanova u vlasništvu Republike Hrvatske za vrijeme privremenog stambenog zbrinjavanja

VLADA REPUBLIKE HRVATSKE

675

Na temelju članaka 1. i 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 6. travnja 2023. donijela

ODLUKU

O OSLOBOĐENJU OD OBVEZE PLAĆANJA NAJAMNINE ZA KORIŠTENJE STANOVA U VLASNIŠTVU REPUBLIKE HRVATSKE ZA VRIJEME PRIVREMENOG STAMBENOG ZBRINJAVANJA

I.

Zadužuje se društvo Državne nekretnine d.o.o. da najmoprimce stanova u vlasništvu Republike Hrvatske kojima upravlja društvo Državne nekretnine d.o.o. (u daljnjem tekstu: najmoprimci) oslobodi obveze plaćanja najamnine za vrijeme trajanja privremenog stambenog zbrinjavanja do završetka obnove nekretnine najmoprimca pogođene potresima koji su 22. ožujka te 28. i 29. prosinca 2020. pogodili područja Sisačko-moslavačke županije, Karlovačke županije, Zagrebačke županije, Krapinsko-zagorske županije i Grada Zagreba.

II.

Oslobođenje iz točke I. ove Odluke primjenjivat će se na najmoprimce koji s društvom Državne nekretnine d.o.o. sklope ugovor o najmu stana temeljem rješenja Ministarstva prostornoga uređenja, graditeljstva i državne imovine o pravu na privremeno stambeno zbrinjavanje davanjem stana u najam.

III.

Zadužuje se Skupština društva Državne nekretnine d.o.o. da donese potrebne odluke i poduzme potrebne radnje za oslobođenje najmoprimaca od plaćanja najamnine sukladno točki I. ove Odluke, za stanove kojima upravlja društvo Državne nekretnine d.o.o.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/144

Urbroj: 50301-05/31-23-2

Zagreb, 6. travnja 2023.

Predsjednik
mr. sc. Andrej Plenković, v. r.
### NN 39/2023 (7.4.2023.), Odluka o preraspodjeli sredstava planiranih u Državnom proračunu Republike Hrvatske za 2023. godinu

VLADA REPUBLIKE HRVATSKE

674

Na temelju članka 5. Zakona o izvršavanju Državnog proračuna Republike Hrvatske za 2023. godinu (»Narodne novine«, broj 145/22.), a u vezi s člankom 60. Zakona o proračunu (»Narodne novine«, broj 144/21.), Vlada Republike Hrvatske je na sjednici održanoj 6. travnja 2023. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2023. GODINU

I.

Ovom Odlukom Vlada Republike Hrvatske preraspodjeljuje sredstva između razdjela 025 Ministarstvo financija i 077 Ministarstvo gospodarstva i održivog razvoja u Državnom proračunu Republike Hrvatske za 2023. godinu (»Narodne novine«, broj 145/22.), radi osiguranja sredstava za isplatu dijela dioničarskog zajma društvu Hrvatska elektroprivreda d.d. s ciljem osiguranja nužne stabilizacije poslovanja i sprečavanja brojnih negativnih učinaka na stanovništvo i gospodarstvo Republike Hrvatske izazvanih poremećajima na tržištu Europske unije koji su posljedica agresije Rusije na Ukrajinu.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2023/132626/images/4911.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/142
Urbroj: 50301-05/16-23-2
Zagreb, 6. travnja 2023.

Predsjednik
mr. sc. Andrej Plenković, v. r.